钦定古今图书集成/明伦汇编/闺媛典/第065卷 > 郭氏女
## 钦定古今图书集成/明伦汇编/闺媛典/第065卷 > 郭氏女

按《延平府志》：“郭氏女，名善英，大田人。议配王永亮，未
嫁而亮没。女白父母欲奔丧，至则留焉。成服，朝夕奠
临，躬执爨，事亮父母敬慎不苟，仪度整肃，日治女红，
未尝与诸妇聚谈。亮将葬，盛为佣者治食具，嘱使大
作圹，人莫觉也。及发引前一日，自缢死，年二十四。合
葬嘉靖乙酉，学使周珫遣官祭其墓。”